Ástæðan er sú að bankar lokuðu ekki á fyrirtæki sem voru í vanskilum né endurskipulögðu þau heldur lengdu einfaldlega í lánunum og veittu ný . Ljóst var að nokkur þjóðhagslega mikilvæg fyrirtæki myndu ekki fá að fara á vonarvöl af neinu tagi . Auglýsing Önnur fyrirtæki sem raunverulega var rætt um að ríkið myndi taka yfir var Míla . Josefsson setti strax fram ákveðnar hugmyndir um hvernig ætti að endurreisa atvinnulífið eftir hrunið . Josefsson kynnti þessar hugmyndir í umboði Alþjóðagjaldeyrissjóðsins og taldi að þær væru best til þess fallnar að endurheimta traust , fljótt og vel . Andstaðan var einkum gagnvart hugmyndinni um stofnun eignaumsýslufélags á vegum ríkisins . Margir óttuðust pólitíska spillingu við stjórn félagsins og einnig að arðsemissjónarmið fengju ekki að ráða för í rekstri , þ.e. að pólitísk stefna yrði að einhverju leyti ráðandi við ákvarðanatöku innan fyrirtækjanna sem yrðu í félaginu . Þá snöggreiddist Josefsson á fundi með stjórnvöldum og hótaði að hætta störfum þegar í stað . Morgunblaðið greindi frá þessu á forsíðu 25. maí 2009 . Jóhanna Sigurðardóttir forsætisráðherra staðfesti í umræðum á þinginu samdægurs að Josefsson hefði hótað að hætta . Þeim hugnaðist ekki stofnun eignaumsýslufélagsins og töldu skynsamlegast að vandi fyrirtækja , einnig þeirra sem væru þjóðhagslega mikilvæg , yrði fyrst og fremst í höndum bankanna og hann yrði leystur sértækt en samt á grundvelli almennra laga og reglna . Auglýsing Eygló Harðardóttir , þáverandi þingkona Framsóknarflokksins , spurði forsætisráðherra sérstaklega út í það hvers vegna Mats Josefsson hefði hótað að hætta störfum og hvaða skilyrði hann hefði sett fyrir áframhaldandi störfum fyrir stjórnvöld . Í síðasta mánuði var ákveðið í fullu samráði við Mats Josefsson að breyta fyrirkomulagi þessara mála á þann hátt að í stað samræmingarnefndarinnar yrði sett á laggirnar tímabundinn stýrihópur um endurreisn bankakerfisins . Megintilgangur þessarar breytingar er að styrkja framkvæmd endurreisnarstarfsins enn frekar nú þegar nær dregur þeim tímapunkti að ríkið leggi nýju bönkunum til nýtt eigið fé þegar samningum við kröfuhafa gömlu bankanna lýkur . Eftir því sem leið á vinnuna við endurskipulagningu bankakerfisins og stærstu fyrirtækjanna var ljóst að Mats Josefsson var ekki að ráða för og inntakið í hans hugmyndum fékk ekki hljómgrunn hjá stjórnvöldum eða innan endurreistu bankanna . Það er hins vegar ljóst að hugmyndin um eignaumsýslufélag ríkisins , sem hefði fært eignarhald margra fyrirtækja til hins opinbera , var hótun sem virkaði ágætlega gagnvart bönkunum . Hún var hvati til að drífa þá af stað . Josefsson hætti störfum árið 2011 . Hugmyndir hans fengu aldrei neitt brautargengi hjá íslenskum stjórnvöldum . Kjarninn birti 409 fréttaskýringar og 2.367 fréttir á árinu 2019 .